Hippocamp

Hippocamp, tidligere kalt S/2004 N 1, er en liten måne til Neptun med diameter på rundt 20 km. Den ble oppdaget i 2013 og ble dermed den 14. kjente månen til Neptun. Månen er så liten at den ikke ble observert av Voyager 2, som fløy forbi i 1989.

Mark Showalter oppdaget månen 1. juli 2013 mens han gikk gjennom bilder tatt av Hubble-teleskopet mellom 2004 og 2009. Showalter og gruppen hans brukte en egenutviklet teknikk som minner om panorering for å studere deler av Neptuns ringer da han ble oppmerksom på en hvit prikk et godt stykke utenfor ringene. 

Månen bruker omtrent ett jorddøgn på en tur rundt Neptun.

Noter og referanser 
Noter

Referanser

Neptuns måner
Artikler i astronomiprosjektet
Himmellegemer oppdaget i 2013